[[BATUN RUGA]] QUNGIYAR MATASAN AREWA TA BAIWA GWAMNATI DA GWAMNONIN KUDU KWANA 30
Munsamu wannan labarin Daga Aliyu Ahmad
Kungiyar Matasan Arewa ta baiwa gwamnatin tarayya da sauran gwamnonin da suka ki amincewa da tsarin samar da matsuguni ga Fulani makiyaya a yankunansu wa'adin wata guda su cimma matsaya ko kuma kungiyar ta dauki mataki kan 'yan kudu dake zaune a yankunan Arewa.
Kungiyar wadda kimanin shekaru biyu kenan da ta fitar da sanarwar fatattakar kabilar Ibo daga yankunan Arewa biyo bayan barazanar da kungiyar IPOB karkashin jagorancin Nnamdi Kanu ta yi a shirin ta na kafa yankin Biafra, ta sanar da hakan ne a yau Laraba a Abuja a yayin taron manema labarai da ta gayyata.
Kungiyar ta kara da cewa ta yi mamakin yadda mataimakin shugaban kasa Yemi Osinbajo da manyan 'yan kudu irin su, Bola Tinubu, Olusegun Obasanjo, Fani Kayode da kungiyoyin yankunan irin su Ohaneze, Afenifere da suke adawa tsarin na samawa Fulani makiyaya matsuguni.
Kungiyar ta ce ya kamata mataimakin shugaban kasa Osinbajo ya yi murabus saboda ba ya tare da ayyukan …